Cantores a chynhyrchydd o Sweden o dras Morocaidd-Berberaidd yw **Lorine Zineb Nora Talhaoui** (ganed 16 Hydref 1983). Mae'n fwy adnabyddus dan ei henw llwyfan **Loreen** (Lorén yn flaenorol). Mae Loreen yn fwyaf adnabyddus am ganu'r gân fuddugol "*Euphoria*" wrth gynrychioli Sweden yng Nghystadleuaeth Cân Eurovision 2012. Ailadroddodd ei chyflawniad yn 2023. Daeth hi i sylw'r cyhoedd yn Sweden am y tro cyntaf ar ôl ymddangos ar y sioe *Idol 2004*. Fe'i dewiswyd i gyfranogi fel 'nod-chwiliwr' gan feirniaid y sioe a daeth yn bedwaredd yn y gystadleuaeth.

Bywyd cynnar
------------

Ganed Loreen yn Stockholm, Sweden yn 1983 ond symudodd ei theulu i Västerås, lle mynychodd ysgol. Treuliodd y rhan fwyaf o'i bywyd yn Gryta yn eu harddegau, ardal breswyl yn Västerås. Berberiaid ydy'i rhieni, o dde Moroco.

Perfformiadau ar *Idol 2004*
----------------------------

* Clyweliad: "*Love is on the Way*" - Celine Dion
* Wythnos 1 ('Fy idol'): "*If I Ain't Got You*" - Alicia Keys
* Wythnos 2 ('Topwyr y siart'): "*Just Like a Pill*" - Pink
* Wythnos 3 ('Cerddoriaeth enaid'): "*I Wish*" - Stevie Wonder
* Wythnos 4 ('Ffefrynnau Swedeg'): "*Vill ha dig*" - Freestyle / ('Traciau sain'): "*(I've Had) The Time of My Life*" - Bill Medley a Jennifer Warnes
* Wythnos 5 ('Max Martin'): "*Stronger*" - Britney Spears / ('Cân o flwyddyn geni'): "*Every Breath You Take*" - The Police
* Wythnos 6 ('Coctel'): "*Where Do I Begin?*" - Andy Williams a Shirley Bassey / ('Cân o flwyddyn geni'): "*Thriller*" - Michael Jackson

Gyrfa
-----

Yn 2005 rhyddhaodd Loreen y sengl "*The Snake*" gyda'r grŵp Rob'n'Raz. Gweithiodd hi wedyn fel cyflwynydd ar y sianel deledu TV400.

Perfformiodd Loreen yng ngystadleuaeth Melodifestivalen 2011 gyda'i chân "*My Heart is Refusing Me*" a ysgrifennwyd gan Moh Denebi, Björn Djupström a hithau, gyda'r gobaith o gynrychioli Sweden yng Nghystadleuaeth Cân Eurovision 2011. Canodd hi yn yr ail rownd gyn-derfynol yn Gothenburg a daeth hi'n bedwaredd gan ennill lle yn y rownd 'ail siawns' ond methodd hi symud ymlaen i'r rownd derfynol. Rhyddhawyd y sengl "*My Heart is Refusing Me*" ar 11 Mawrth 2011. Roedd y gân yn boblogaidd yn Sweden gan ennill y nawfed safle ar siart senglau Sweden.

Perfformiodd Loreen ym Melodifestivalen 2012 gyda'i chân "*Euphoria*". Perfformiodd hi yn y rownd gyn-derfynol gyntaf ar 4 Chwefror 2012 ac mae hi wedi symud ymlaen yn syth i'r rownd derfynol a gynhaliwyd ar 10 Mawrth 2012 yn Stockholm. Enillodd hi Melodifestivalen ac o ganlyniad cynrychiolodd Sweden yng Nghystadleuaeth Cân Eurovision 2012 gyda'i chân "*Euphoria*", gan ddod yn fuddugol.

Enillodd Loreen y gystadleuaeth am yr ail dro yn 2023 yn Lerpwl, Lloegr, gyda'r gân "Tattoo". Roedd hi'n gantores fenywaidd gyntaf i ennill y gystadleuaeth ddwywaith.

Disgyddiaeth
------------

### Senglau

| Blwyddyn | Sengl | Lleoliaduchaf |
| --- | --- | --- |
| Sweden |
| 2005 | "The Snake" (feat. Rob'n'Raz) | – |
| 2011 | "My Heart is Refusing Me" | 9 |
| "Sober" | 56 |
| 2012 | "Euphoria" | 1 |
| TBD | "If She's The One" | – |

Cyfeiriadau
-----------

1. ↑  KP: Loreen KP11 2011
2. ↑  [Musikläraren tror på seger  Archifwyd 2012-12-25 yn Archive.is]
3. ↑  [Loreen vinner Melodifestivalen  Archifwyd 2012-12-24 yn Archive.is]
4. ↑  "Loreen Q&A från Melodifestivalen 2011". Archifwyd o'r gwreiddiol ar 2012-04-04. Cyrchwyd 2012-07-11.
5. ↑  Loreen > Biography
6. ↑  "Idol-Lorén får eget tv-program" *Expressen*
7. ↑  SwedishCharts.com: Page for "My Heart is Refusing Me"
8. ↑  Josh Halliday (14 Mai 2023). "Sweden wins Eurovision song contest in Liverpool with Loreen". *The Guardian* (yn Saesneg). Cyrchwyd 14 Mai 2023.
9. ↑  SwedishCharts.com: Loreen page

Dolenni allanol
---------------

* Gwefan swyddogol